HANA ยอดขายในไตรมาส 3/58 อ่อนตัวหั่นประมาณการยอดขาย-GPM ปี 58-60
HANA ความต้องการของสินค้าในกลุ่มคอมพิวเตอร์ที่อ่อนตัวในไตรมาส 2/585 และผลของ Inventory adjustment ส่งผลให้ยอดขายกลุ่มเกี่ยวข้องพีซีของ HANA ลดต่ำกว่า industry และทำให้ HANA คาดว่าจะยังทำให้ยอดขายกลุ่มนี้ของ HANA อ่อนตัวในไตรมาส 3/58 ทั้งๆที่ปกติเป็น high season แล้ว และเป็นเหตุผลให้ปรับประมาณการยอดขายและ GPM ปี 58-60 ลงเพื่อรอให้ HANA หาลูกค้าทดแทนได้เพียงพอ

24 ส.ค. 2558

บล.โนมูระ พัฒนสิน ระบุในบทวิเคราะห์วันนี้ (24 ส.ค.) ว่า บริษัท ฮานา ไมโครอิเล็คโทรนิคส จำกัด (มหาชน) หรือ HANAมีมุมมอง Negative จาก Analyst meeting และปรับราคาเป้าหมายปี 59 ลงเหลือ 35.70 บาท (พีอีคงเดิม 13 เท่า) (Buy on weakness at FY16F Target price of THB35.70 upside 23%)
โครงสร้างยอดขายแบ่งตาม end product ในไตรมาส 2/58 ได้แก่ Computer 15% Telecom 31% Automotive 19% Industrial 12% RFID 9% Consumer 9% Medical 2%
ความต้องการของสินค้าในกลุ่มคอมพิวเตอร์ที่อ่อนตัวในไตรมาส 2/585 และผลของ Inventory adjustment ส่งผลให้ยอดขายกลุ่มเกี่ยวข้องพีซีของ HANA ลดต่ำกว่า industry และทำให้ HANA คาดว่าจะยังทำให้ยอดขายกลุ่มนี้ของ HANA อ่อนตัวในไตรมาส 3/58 ทั้งๆที่ปกติเป็น high season แล้ว และเป็นเหตุผลให้ปรับประมาณการยอดขายและ GPM ปี 58-60 ลงเพื่อรอให้ HANA หาลูกค้าทดแทนได้เพียงพอ
ความต้องการของสินค้าที่ใช้ในกลุ่มรถยนต์และโทรคมนาคม ได้รับแรงกดดันจากภาวะเศรษฐกิจจีนเริ่มตั้งแต่ไตรมาส 2/58 และ HANA คาดว่าจะยังมีผลอีกในไตรมาส 3/58 อย่างไรก็ดีลูกค้ากลุ่มรถยนต์และโทรคมนาคมยังมีนอกเหนือจากจีน ดังนั้นเราคิดว่าผลกระทบจากเศรษฐกิจจีนต่อประมาณการมีเพียงบางส่วน
โรงงานใหม่ที่กัมพูชา จะสร้างเสร็จในไตรมาส 3/58 สินค้าที่มีคำสั่งซื้อเข้ามาแล้ว RFID reader ปัจจุบัน HANA ใช้พื้นที่เช่าในกัมพูชาผลิตสินค้าเพื่อส่งออกเป็นตัวอย่างไปบ้างแล้ว และคาดว่าเมื่อโรงงานสร้างเสร็จจะสามารถผลิตสินค้าเพื่อขายได้ทันที อย่างไรก็ตามยอดขายยังไม่มาก จึงคาดว่าโรงงานนี้จะยังขาดทุนในปี 58 แต่ในมูลค่าไม่มาก เนื่องจากค่าใช้จ่ายคงที่ต่อเดือนอยู่ที่ 12 ล้านบาท/ไตรมาส